**Сабақтың тақырыбы:** Одағай сөздер

**Сабақтың мақсаты:** Одағай сөздер туралы түсінік беру. Олардың қазақ тілінде қолдану ерекшелігін ұғындыру. Шығармаларда одағайларды табуға жаттықтыру.

Қазақ тіліндегі одағай сөздердің лексика грамматикалық ерекшелігін меңгеруін дамыту.

Адамның әр түрлі көңіл күйін ұғына білуге тәрбиелеу.

**Сабақтың көрнекілігі:** слайдтар,сөзжұмбақтар, сұрақ-жауап, тапсырмалар

**Сабақтың құрылымы мен мазмұны**

**1 Ұйымдастыру**

*2 Психологиялық дайындық*

*Қазір жылдың қай мезгілі?*

* Көктем

Көктемнің шуақты күнінде құстар келіпті

Көктемде көңілді

Құстар кеп жатқанда

Құлпыртып өңірді

Гүл ектік бақтарға  
Біз доспыз гүлдермен

Текке оны жұлмаймыз

Той күні бір- бірден

Сіздерге сыйлаймыз.

**Келген құстардан** Сауысқан, Қарға, Шымшық, Торғай

**Қарғаның тапсырмасы:** Үй жұмысы. Сурет жұмбақты шешу. Шешуіндегі сөзге әңгіме құрау.

«Табиғат аясында»

**Торғайдың тапсырмасы. Сұрақтарға жауап бер:**

1. *Шылау дегеніміз не?*
2. *Қандай шылауларды білеміз?*
3. *Шылаудың қандай ерекшеліктері бар?*
4. *Шылауларға ұқсас жалғауларды білеміз бе?*
5. *Шылау сөздерге сөйлем құра*

**Жаңа тақырыпты түсіндіру.**

**Сөзжұмбақ шешу**

«Одағай»

*1 Орман елшісі ( тоқылдақ )*

*2 Әдемі құс ( дуадақ )*

*3 Ол қарқылдайды ( қарға)*

*4 Су құсы ( аққу )*

*5 Жүйрік құс ( сұңқар )*

*6 Бау- бақшаны қорғайды ( торғай)*

**Сауысқанның тапсырмасы:**

Көркем жазу

Алақай, жыл құстары келді!

Жыл құстарымен таныстыру ( қарлығаш, лейлек, тырна, аққу )

**Қарлығаштың тапсырмасы**

« Кел, оқиық!»

**Пай-пай,** мына аттың жүйрігін-ай!

**Бәрекелді,** келгендерің жақсы болды!

**Алақай, алақай,** ауылдан әжем келді?

**Апырай,** атақонысым еді!

( Қарамен эжазылған сөздердің мағынасына, тыныс белгісіне назар аудару).

**Ләйлектің тапсырмасы Ережені түсіндіру**

*Сөйлеушінің сөйлемде айтылған ойға қатысты әр алуан көңіл күйін білдіретін сөздерді* ***одағай сөздер*** *дейміз.*

Одағайлар сөйлемдегі басқа сөздермен байланысқа түспейді, сөйлем мүшесі бола алмайды.

Бәрекелді, өнерлі бала екен! Ойпырай қауын алған жоқ па?

**Одағайдың түрлері:**

* *Көңіл күй одағайы*
* *Жекіру- бұйыру одағайы*
* *Шақыру одағайы*

Алақай--------- құрау- құрау------

Тәйт------------ әттең------

Шөре- шөре-------- жә-----

Шіркін---------- көс- көс-----

Салыстыру

Екеуі де сөз табы. Сөйлем мүшесі бола алмайды.

Шылау- сөз бен сөзді байланыстырады, бөлек жазылады.

Қосымша мағына істейді.

Одағай- адамның көңіл- күйін білдіреді. Басқа сөздермен байланысқа түспейді, жазылу ерекшелігі бар.

**Тырнаның тапсырмасы.**

Көшіріп жазу

*Шіркін мына атқа мінер ме еді! Бәрекелді, Сүйіндік аға, оныңыз жақсы ақыл. Әттен- ай, көре алмай қалдым- ау! Е, тәйір күзектің шөбі бітуші ме еді? Түу, қандай тымырсық түн!*

( Одағайлардың мағынасын түсіндір).

**Сергіту сәті**

**« Табиғат үндерін тап»**

- Балалар, біз қазір табиғаттың әсем әуендерін тыңдаймыз. Мұқият тыңдаңдар. *Мұғалім әуенді қосады.*

Бұл не- жаңбыр ма? Су болып қалмау үшін қолшатырларыңды ашыңдар да, астына тығылыңдар!

Құстар ән салғанын естіп тұрсыңдар ма? Қолдарынды қанат тәрізді сермендер.

Ал енді теңізге құлақ салыңдар, толқындардың гуілін естідіңдер ме? Теңіз жағасында жалаңаяқ жүгіріңдер. *( Балалар табиғат үндерін тыңдап, тапсырманы орындайды)*

**Аққудың тапсырмасы. Өздік жұмысы.**

Па шіркін, әттең, ойпырай.

( Берілген одағайларды қатыстырып сөйлем құрап жаз).

**Сабақты қорытындылау.**

Құстар ұя жасау тапсырмасы.

1. *Одағай деген не? ( Шаршы)*
2. *Қаңдацй одағайсөздерді білесің? ( Үшбұрыш)*
3. *Одағайлардың ерекшелігі? (Тіктөртбұрыш)*
4. *Сөйлем құра? ( Шеңбер)*

Фигуралардағы сұрақтарға жауап беріп, құстың ұясын құрастыру.

**Бағалау.**

**Үй тапсырмасын беру.**